《息园赏芍药得寒字》
明代·黄姬水

浅白深红开合欢，丝丝香雨昼难干。
直须一日三百盏，无那东风十二栏。
水上新传锦字艳，楼头长怨玉箫寒。
可怜春色随花尽，留兴还应带月看。

作者简介：（1509—1574）明苏州府吴县人，字淳父。黄省曾子。少有文名，学书于祝允明，传其笔法。中年以避倭寇徙家南京。晚年还乡，诗名益盛。有《贫士传》、《白下集》、《高素斋集》等。